Årsagen er, at havnearbejderne protesterer mod en ny EU-beslutning, der betyder, at besætningen på skibe fremover må overtage det arbejde, som terminalarbejderne tidligere har stået for. Terminalarbejderne frygter for sikkerheden i den forbindelse. - Vi har tidligere stoppet skibe, hvor vi har nægtet at arbejde på. Besætningen ombord har ikke brugt sikkerhedshjelme eller sikkerhedssko, vi har set besætninger kravle i 16-20 meters højde på containere uden sikkerhedsanstaltninger, det kan vi ikke acceptere i Danmark, vi har nogle regler, vi skal overholde, siger talsmand Henrik Thomsen fra Royal Artic Logistics. De danske havnearbejdere kan ikke stå inde for sikkerheden og præcisionen, hvis vi ikke selv må udføre arbejdet med for eksempel lastning af containere ombord på skibene. Det ventes, at arbejdet nu igen genoptages for de folk, der møder ind til aften.

Opsummering:
Grønlandshavnen var i eftermiddag lammet, da 65 terminalarbejdere nedlagde arbejdet.